La Blankilija

La Blankilija () – sala Karibų jūroje, Pietų Antilų salose, 139 km į šiaurės vakarus nuo Margaritos salos. Priklauso Venesuelai (Venesuelos federalinės valdos). Plotas – 64,53 km². Paviršius kalvotas, iškyla iki 30 m. Apsupta koralų rifų, pasižymi plačia baltų paplūdimių juosta.

Sala negyvenama. Čia įsikūrusi karinė bazė, taip pat sezoniškai lankosi žvejai.

1680 m. La Blankiliją užėmė prancūzų piratas Mišelis de Gramonas ir iš čia planavo Kumanos antpuolį. 1938 m. oficialiai tapo Venesuelos dalimi.

Kategorija:Venesuelos salos
Kategorija:Pietų Antilų salos